ایشلدن دانیشیغی:Aydın Sümərinli
خوشگلدینیزدَییشدیر
خوشگلدینیزدَییشدیر
سالام٬ Aydın Sümərinli. بۆتونلوکله کؤنوللو ایشلدنلرین چالیشماسی ایله یارادیلان ویکیپدیا بیلیملیگینین تۆرکجه دیلینده اوْلان ورژنینه خوْش گلیبسینیز.
باشلامادان اؤنجه آشاغیداکی قایدالارلا تانیش اوْلمانیزی تؤوصیه ائدیریک:
- یارادیلان مقالهلری دَییشدیرمهیه و یا یئنی مقاله یاراتماغا تردید ائتمهیین، جسور اوْلون. بیر نئچه جۆملهلیک مقالهلر یاراتماقدان چکینمهیین.
- مقالهلرین بیلگیلیک، بیلیملیکلیک، طرفسیز و غرضسیز اوْلماسینا دیقّت ائدین.
- مقالهلری دَییشردیرمهدن اؤنجه دَییشدیرمه قایدالاری ایله تانیش اوْلون.
- سوْرغولارینیزا کؤمک صفحهلرینده جاواب آختارا بیلرسینیز. اوْردا جاواب تاپانماسانیز، ایلگیلی دانیشیق صفحهسینده سوْروشون.
- باشقا ایشلدنلردن یاردیم ایستهمکدن چکینمهیین، اوْنلارین دانیشیق صفحهلرینی دَییشدیرهرک سواللارینیزی آرتیرین.
- یئنی یاراتدیغینیز مقالهلرین تۆرکجه دیلینده اوْلماسینا دیقّت ائدین. کؤچورمه یازیلیملارینی ایشه آپاران زامان یازینین دیلینی یازی قۇراللاری ایله دقیقلشدیردیکدن سوْنرا مقالهیه آرتیرا بیلرسینیز.
- مقالهلرده و بۇنلارا ایلگیلی صفحهلرده (بؤلمهلر، شابلونلار و...) ایمضانیزی و آدینیزی یازمایین. عکسینه دانیشیق، سسوئرمه، سوال-جاواب و... فوْرمادا اوْلان یازیلارینیزین سوْنوندا ۴ تیله ~~~~ علاوه ائدهرک ایمضالایین.
- مؤضوع سئچیمینده چتینلیک چکیرسینیزسه، آشاغیداکی صفحهلر سیزه یاردیم ائدهجک:
- یاراتماق ایستهدیگینیز مقالهنین آدینی آشاغیداکی بوْش یئره یازین و "مقاله یارات" دۆیمهسینه باسین. ایلک مقالهنیزی یارادین.
ویکیپدیا ایشلدنلری بیلیملیکلیک شخصلر دئییللرسه، اؤزلری حاقدا مقاله یارادا بیلمزلر. بۇجور بیلگیلری یالنیز اؤز ایشلدن صفحهلرینده وئره بیلرلر!
غئیرایستاندارد مقالهلردَییشدیر
آیدین بی تورکجه ویکیپدیایا قاتیلماغینیزی تبریک دئییب، بورادا چالیشمالارینیز اوچون سیزدن تشکور ائدیرم. چوخ تاسوفله یاراتدیغینیز مقالهلرین چوخونلوغو ویکیپدیا معیارلاریلا غئیر ایستاندارد و یازیلیش غلطلرینه گؤره یازی قوراللارینی پوزاندیر. بۇ مقالهلری ایستانداردلاشدیریب یازی قوراللاریلا ایصلاح ائتمک آیری ایشلدنلرین وقتینی آلیب، اونلارا زحمت یاراداجاقدیر. لوطفا کمیت یئرینه کیفیت اوستونده چالیشیب، چوخ ساییدا غئیرایستاندارد اۇزون مقاله یارتماق یئرینه هلهلیک مووجود مقالهلرین ایرادلارینی ایصلاح ائدیب یوخسا آز ساییدا ایستاندارد اوْلان قیسا مقالهلر یارادین. یاددان چیخارتمایین بۇ گئدیشین ایدامهسی واندالیزم و خارابکارلیق میصداقی ساییلا بیلر. حؤرمتله --Alp Er Tunqa ☎ ۱ ژانویه ۲۰۲۲، ساعت ۰۶:۳۱ (UTC)
آیدین بی، تورکجه ویکیپدیادا دیرلی چالیشمالارینیز اۆچون سیزدن تشکور ائدیرم. چوخ تاسوفله اۆستدهکی یازدیغیم تذکورون ریعایت اولونماماسی اۆچون سوْن ۲۴ ساعاتدا یاراتدیغینیز غئیرایستاندارد مقالهلری سیلمگه مجبور قالدیم. لوطفا یازدیغیم کیمی یئنی مقاله یاراتماقدان قاباق قاباقجا یاراتدیغینیز مقالهلرین اۆستونده چالیشیب اونلاری ایستانداردلاشدیرین. اۇنوتمایین بۇ ایشین تیکراری حسابینیزین مووقت باغلانماسینا ندن اولا بیلر. حؤرمتله --Alp Er Tunqa ☎ ۲ ژانویه ۲۰۲۲، ساعت ۰۶:۵۲ (UTC)
ویکیآراسیدَییشدیر
سلام بَی. یئنی یاراتدیغینیز مقالهلر اۆچون اللرینیز آغریماسین. لوطفاً ویکیآراسی صفحهسینی مطالعه ائلهیین و یئنی یاراتدیغینیز مقالهلره ویکیآراسی وئرین. حؤرمتله Trkgs (دانیشیق) ۱ ژانویه ۲۰۲۲، ساعت ۰۹:۱۱ (UTC)
کشگه پوزماسایدینیزدَییشدیر
آلپ بی سلام پوزماغونوزا گرک یوخ من بو مقاله لری دوزلده جخ دیم آما اول trkg بی دن تائید اولماسینی گودوردوم Aydın Sümərinli (دانیشیق) ۲ ژانویه ۲۰۲۲، ساعت ۰۷:۰۰ (UTC)
- سلام بی. منجه بیردنه کئیفیتلی و ایستاندارد مقاله یاراتساز داها یاخشی و داها دَیَرلی دیر تا اون دنه غئیر ایستاندارد و کئیفیتسیز مقاله. کئیفیتلی و ایستاندارد مقاله یاراتماق اوچون مثلاً Alp Er Tunqa بیین یاراتدیغی مقالهلره باخیب اؤیرنه بیلرسینیز. بیرده سیزین یازدیغینیز مقالهلر یازیلیش غلطلریله دولودور! سیزه تؤوصیه ائدیرم ویکیپدیا:یازی قۇراللاری'نی حتماً مطالعه ائلهیین، و هابئله تجروبهلی ایشلدنلرین یازدیقلارینا دا دیقت ائلهیین و دوزگون ایملا دا مقاله یازماغی اؤیرهنین. و آخیر نوکته و یا پیشنهادیم سیزه، سیز حالحاضیرده موبایلینان چالیشیرسینیز، منجه دسکتابینان داها راحات چالیشماق اولار و ایستاندارد مقاله یاراتماق اوچون دسکتاپ داها اویغوندور. صفحهنین (بوتون ویکیپدیا صفحهلرینین) آشاغی قیسمتینده دسکتاپ دویمهسی وار، دسکتاپ دویمهسینی وورون و مقالهلری دسکتاپ نوسخهسینده باخین و دییشین، اگر نظرینیزه راحات گلیرسه بوندان سونرا دسکتاپ نوسخهدن فایدالانین. حؤرمتله Trkgs (دانیشیق) ۲ ژانویه ۲۰۲۲، ساعت ۱۰:۱۹ (UTC)
یازی قوراللاریدَییشدیر
سلاملار حؤرمتلی آیدین بی. یاراتدیغینیز مقالهلر ایملا سهولری ایله دوْلودور و یازی قوراللارینی اصلا رعایت ائتمیرسینیز. سیزدن خواهیش اولونور مقاله یاراتمادان اؤنجه یازی قوراللاری صفحهسینی دقیق اوْخویاسینیز و ایملا سهولرینیزی آزالداسینیز. یاراتدیغینیز مقالهلر نه قدر ارزیشلی اولسا دا، ایملا یانلیشلیقلاری ایله دوْلو اوْلماغی اوْنلاری ارزیشدن سالیب و سیلینمهلرینه سبب اولا بیلر. هلهلیک یازی قوراللارینی یاخجی رعایت ائدین، سوْنرا اینشاللاه مقالهلرین ایستاندارد اوْلوب اوْلماماغینا دا گئچهریک. سایغیلارلا -- Bir Morty (دانیشیق) ۷ ژانویه ۲۰۲۲، ساعت ۱۰:۴۳ (UTC)
نئچه ایشلدن حسابیندان ایستیفاده ائتمهدَییشدیر
حؤرمتلی ایشلدن! نظره آلین کی، ویکیپدیادا بیردن چوخ حسابینیز اولا بیلر، آنجاق بو حسابلار آراسینداکی ایرتیباطی علنی ائتمهدیغینیز حالدا اونلاردان هئچ بیر شکیلده ایستیفاده ائتمهگینیزه ایجازه وئریلمیر. داها چوخ معلومات اۆچۆن ویکیپدیا:یدک حساب صفحهسینی اوخویون. قئید ائدک کی، بیردن چوخ حسابین ایجازهسیز ایستیفادهسی بۆتۆن بو حسابلارین بلوکلاماسینا سبب اولا بیلر. بو ایش آد یازیلمیش و تانینمامیش حسابلارین (آیپی) بیرلشمهسی ایله ایشتیراک ائتمهیه ده شامیل اولار.
نئچه حسابینیز وارسا، اونلارین ایرتیباطین مثلاً {{آلترناتیو حساب}} شابلونونون یاردیمی ایله علنی ائده بیلرسینیز. Trkgs (دانیشیق) ۹ ژانویه ۲۰۲۲، ساعت ۰۹:۴۰ (UTC)
مقالهلرین آدیدَییشدیر
سلام، آیدین بی مقالهلرین آدی لاتینجه یوْخ عرب الیفباسی ایله اولمالیدیر. --Alp Er Tunqa ☎ ۱۲ ژانویه ۲۰۲۲، ساعت ۰۶:۳۸ (UTC)
شیکایتدَییشدیر
سلام. سیزدن وپ:ایبت ده شیکایت ائتمیشم. بیر سؤزونوز وارسا اوردا یازا بیلرسینیز. Trkgs (دانیشیق) ۱۶ ژانویه ۲۰۲۲، ساعت ۱۵:۱۸ (UTC)
ویکیآراسی ۲دَییشدیر
سلام بَی. گئچمیشده سیزه ویکیآراسی بارهسینده یازمیشدیم، گینه ده یازیرام؛ لوطفاً ویکیآراسی صفحهسینی مطالعه ائلهیین و یئنی یاراتدیغینیز مقالهلره (1 و 2) ویکیآراسی وئرین. حؤرمتله Trkgs (دانیشیق) ۱۷ ژانویه ۲۰۲۲، ساعت ۱۷:۳۴ (UTC)
- سلام بی ویکی آراسی نه دیر؟ Aydın Sümərinli (دانیشیق) ۱۳ آقوست ۲۰۲۲، ساعت ۱۱:۵۶ (UTC)
تیکراری مقالهدَییشدیر
سلاملار. بی لوطفاً تیکراری مقاله یاراتمایین. مقاله یاراتمادان اؤنجه، اوَّل باخین گؤرون او مقاله ویکیمیزده وار یا یوخ. میثال اۆچون شارلمانی مقالهسی ویکیمیزده اولدوغو حالدا، سیز تیکراری اولاراق بؤیوک شارلومان مقالهسینی یاراتدیز. بؤیوک شارلومان صفحهسی نهایتاً بیر یوللاندیرما (تغییر مسیر) صفحهسی اولا بیلر. داها معلومات آلماق اۆچون ویکیپدیا:یوللاندیرما صفحهسینی مطالعه ائلهیین. حؤرمتله Trkgs (دانیشیق) ۱۹ ژانویه ۲۰۲۲، ساعت ۱۱:۱۰ (UTC)
- سلام بی باش اوسته حقلی سیز Aydın Sümərinli (دانیشیق) ۲۱ فوریه ۲۰۲۲، ساعت ۰۹:۲۷ (UTC)
یازی قوراللاری 2دَییشدیر
سلاملار حؤرمتلی آیدین بی. دیرلی چالیشمالارینیز اوچون چوخ ساغ اولون. لوطفا ویکیپدیا:یازی قوراللاری صفحهسینی اوْخویون و تورکجهنی دۆزگون یازماغی اؤیرنین. یاراتدیغینیز مقالهلر ایملا یانلیشلاری ایله دوْلودور. مقالهلرین باشلیقلارینی بئله یانلیش یازیرسینیز. سیزدن بیر ایستگیم وار: اوْلورسا ایکی گۆن یئنی مقاله یاراتماغین یئرینه، یازی قوراللارینی دقیق اوْخویون، سوْنرا نهقدر سئوسهنیز یئنی مقاله یارادین. بیرده باشقا یارانمیش مقالهلره باخین و چالیشین اوْنلارا تای ایستاندارد بیر فوْرمتده مقاله یاراداسینیز. لوطفا هاردا ایشکالینیز یا سوالینیز اولسا، مندن و یا باشقا ایشلدنلردن سوْروشون. ساغ اوْلون. -- Bir Morty (دانیشیق) ۲۳ ژانویه ۲۰۲۲، ساعت ۱۴:۰۷ (UTC)
- سلام بی ساغولون باش اوسته . Aydın Sümərinli (دانیشیق) ۲۳ ژانویه ۲۰۲۲، ساعت ۱۶:۵۴ (UTC)
ساغ اولون بی. تشکورلر -- Bir Morty (دانیشیق) ۲۴ ژانویه ۲۰۲۲، ساعت ۲۱:۴۱ (UTC)
ویکیلشدیرمکدَییشدیر
سلاملار حؤرمتلی Aydın Sümərinli بی، اؤنجه چکدیگینیز زحمتلره گؤره سیزدن تشککور ائدیرم، بۇنو دئملیم کی سوْن واختلاردا یاراتدیغینیز صفحهلرین چوْخو ویکیپدیا ایستانداردلاری و یازی قۇراللارینا اۇیغون دئییل دیر و چوْخونو ویکیلشدیرمک لازیم دیر، بۇنا گؤره سیز یئنی صفحه یارادماقدان اؤنجه چالیشین یازی قۇراللارینی و ویکیپدیا ایستانداردلارینی اوْخویوب و اؤیرنین و یاراتدیغینیز صفحهلری ویکیلشدیرین و اوْنا چوْخ اؤنم وئرین. ساغ اوْلون. Yossardaz (دانیشیق) ۱۳ فوریه ۲۰۲۲، ساعت ۰۸:۱۸ (UTC)
- ساغ اولون بی حقلی سیز باش اۆسته Aydın Sümərinli (دانیشیق) ۱۳ فوریه ۲۰۲۲، ساعت ۰۸:۵۰ (UTC)
تیکراری مقاله 2دَییشدیر
سلاملار. بَی تیکراری مقاله [۱] یاراتمایین لوطفاً. ویکیپدیا:یوللاندیرما صفحهسینی مطالعه ائلهیین. حؤرمتله Trkgs (دانیشیق) ۲۱ فوریه ۲۰۲۲، ساعت ۰۹:۰۲ (UTC)
- سلام باش اوسته Aydın Sümərinli (دانیشیق) ۲۱ جولای ۲۰۲۲، ساعت ۰۷:۵۴ (UTC)
یازی قوراللارینا اویغونلوق اؤنملیدیردَییشدیر
سلام یولداش. ایلک اؤنجه بوردا چکدیگینیز زحمتلره گؤره سیزدن تشکّور ائدیرم. زحمت اولماسا حدّی قدر یازی قوراللارینا اویغون یازین. یاراتدیغینیز مقالهلری سونرالار یازی قوراللاری اساسیندا ایصلاح ائتمک و چئویرمک چتین ایش اولاجاق.[۲] باشقا یولداشلار بونا گؤره سیزه چوخلو تذکّور وئریبلر آمّا تاسّوفله سیز حله ده بو قوراللار اساسیندا یازمیرسینیز. بو ایش قویویا داش آتماغا بنزهییر: بیر نفر قویویا داش آتیر آمّا سونرا نئچه نفر گرک چالیشالار داشی قویودان چیخارتسینلار. قوراللار چتین دئییللر، بیراز تمرکوز ائتسهنیز اؤیرَنرسینیز. تشکّور سیزدن Matreeks (دانیشیق) ۸ مارس ۲۰۲۲، ساعت ۱۲:۰۸ (UTC)
- سلام بی سؤزو قبول ائدیرم آما بعضا ایستدیگیم سؤزون موعادیلین تاپماق اولمور اؤرنک نیروگاه یوخسا انرژی سانترالی هانسی یازماق اولور و باشقا اؤرنک موشک فوزه راکت هانسی دئمک اولور. Aydın Sümərinli (دانیشیق) ۸ مارس ۲۰۲۲، ساعت ۱۲:۳۱ (UTC)
- سلام بی باش اوسته حقلی سیز Aydın Sümərinli (دانیشیق) ۲۰ جولای ۲۰۲۲، ساعت ۰۴:۴۸ (UTC)
بوردا ایلک اؤنجه سؤز اوندان گئتمیر هانسی کلمه یازیلسین. سؤز بودورکی کلمهلر نئجه یازیلمالیدیرلار. بونو یازی قوراللاری موعیّنلشدیریر. لوطفا قوراللاری اوخویون و تمرین ائدین. آذربایجان جومهوریّتینده ایشلدیلن دیل بیزه ان یاخیندیر. بیر کلمهنین بیزیم دیلده نه اولدوغونو بیلمیرسینیزسه آذویکیه باخین و روس و لاتین کلمهلرینین یئرینه بیزه اویغون اولان کلمهلر ایشلدین. تورکیه لهجهسینه مخصوص کلمهلر مثلا: هایکیری، سالدیری، فوزه، اوچاک، شارکیجی، اکمک، ... بیزیم دیله اویغون دئییللر. فارسجایا مخصوص کلمهلر ده ایشلنمهمهلیدیرلر. مثلا: دانشآموز، سنگنگاره، هواپیما، فرودگاه، ... یئرینه اؤیرنجی یا مۆحصّیل، داشقازما، اوچاق یا طیّاره، طیّاره مئیدانی، ... ایشلنه بیلر. بیلمهدیگینیز حاللاردا ایدارهچیلردن و باشقالاریندان سوروشا بیلرسینیز. آدینی چکدیگینیز کلمهیه آذربایجان جومهوریتینده دئییلیر: الکتریک ایستانسیاسی. ایستانسیا یا ایستاسیون (station یا ایستگاه) بیزیم دیلده ایشلنمیر. ایستانسیا یئرینه دوراق یا مرکز دئمک اولار. مثلا الکتریک مرکزی، برق مرکزی یا دا برق دوراغی ایشلتمک اولار. تورکیهده الکتریک سانترالی دئییلیر. بونو باشقا ایشلدنلردن ده سوروشا بیلرسینیز. بو کلمه بیر ایستیثنادیر، معمولا سئچیلهجک سؤزجوکلر داها راحات تعیین ائدیلیرلر. بوندان اؤنملی آمّا مقالهنین ایچینده ایشلتدیگینیز دیل طرزی و اونلارین نئجه یازیلماسیدیر. یازی قوراللاری رعایت اولمالیدیرلار. Matreeks (دانیشیق) ۸ مارس ۲۰۲۲، ساعت ۱۳:۱۳ (UTC)
یازی قوراللاری اساسیندا یازینیزدَییشدیر
سلاملار حؤرمتلی یولداش. یاراتدیغینیز مقالهلرده ایملا سهولری حدّدن آرتیق و چوخ گؤزه دییر. لۆطفا یازی قوراللارینی دیقّتله اوخویون و عمل ائدین. سیزین دانیشیق صفحهنیزه باخاندا بیلینیر کی چوخ ایشلدنلر بو ایشی سیزدن ایستهییبلر آنجاق سیز بو ایشی گؤرمهییرسینیز ویا سؤز وئریب عمل ائتمهییرسینیز. سیز یازیرسینیز باش اوسته، گؤز اوسته آمّا قاباقکی یانلیش ایشی داوام ائدیرسینیز! ندنینی سوروشا بیلرممی؟ نییه مۇقاویمت گؤستریرسینیز؟ بیلین کی یاراتدیغینیز مقالهلر بو ویکییه کؤمک ائتمیر آنجاق ضربه وورور. بو مقالهلری سونرالار ایصلاح ائتمک چوخ چتین ایش اولاجاق. Matreeks (دانیشیق) ۱۹ جولای ۲۰۲۲، ساعت ۱۹:۳۷ (UTC)
- سلام بی منیم ایملا سهولریمین چوخونون ندنی تۆرکجه ویکیپدیا و تۆرکجه کیبوردون دییشیک یازی قوراللاری دیر اؤرنک تۆرکجه ویکیپدیا دا اونورغا آما تۆرکجه کیبورد دا اونورقا. Aydın Sümərinli (دانیشیق) ۲۴ جولای ۲۰۲۲، ساعت ۰۶:۲۱ (UTC)
یئنی مقالهنیز ایقتیصاد اؤزگورلوکدَییشدیر
سلام یولداش. ایلک اؤنجه تشکّورلر سیزدن گوجلو کمیّتلی چالیشمالارینیز اوچون. یئنی یاراتدیغینیز ایقتیصاد اؤزگورلوک مقالهسینین آدی یانلیشدیر. ایقتیصادی اؤزگورلوک اولمالیدیر (economic freedom، ekonomik özgürlük). Matreeks (دانیشیق) ۱۱ آقوست ۲۰۲۲، ساعت ۲۰:۴۱ (UTC)
- سلام یولداش دۆز دور منده ایقتیصادی یازماق ایستردیم آما یانلیشلیق اولموش Aydın Sümərinli (دانیشیق) ۱۲ آقوست ۲۰۲۲، ساعت ۱۰:۵۰ (UTC)
سلام. آدینی ایصلاح ائتمک اوچون داشیما ژورنالیندان [۳] ایستیفاده ائده بیلرسینیز. حؤرمتله Matreeks (دانیشیق) ۱۲ آقوست ۲۰۲۲، ساعت ۱۱:۰۹ (UTC)
مقالهلرین آدلاریدَییشدیر
سلام عزیز یولداش. یئنی یاراتدیغینیز مقالهلرین آدلاریندا قرامر یا یازیقوراللاری باخیمیندان یانلیشلیق وار. لوطفا آددییشدیرمه ژورنالینی قوللاناراق ایصلاح ائدین:
بیرلشمک اؤزگۆرلوغو --> بیرلشمک اؤزگورلوگو
دوشونجه اؤزگورلوغو --> دوشونجه اؤزگورلوگو
توپلاشماق اؤزگورلوغو --> توپلاشماق اؤزگورلوگو
ایقتیصاد فلسفه سی --> ایقتیصاد فلسفهسی
مقاله یاراداندا بیراز چوخ دیقّت ائتسز بئله یانلیشلیقلار آز اورتایا گلر. حؤرمتله. Matreeks (دانیشیق) ۱۲ آقوست ۲۰۲۲، ساعت ۱۹:۲۷ (UTC)
- ساغ اولون Aydın Sümərinli (دانیشیق) ۱۳ آقوست ۲۰۲۲، ساعت ۱۹:۱۷ (UTC)
سلام. مقالهلری داشییاجاقسینیزمی؟ ایکی هفته بوندان اؤنجه «ساغ اولون» یازدینیز آنجاق مقالهلرین یانلیش آدلاری یئرینده. هئچ بیر ایش گؤرمهدینیز. لوطفا امکداشلیق ائدینیز و دوغرو آدا داشییینیز و گلجکده همن یانلیشلیقلاری ائتمهیینیز. سیزین یانلیش یاراتدیغینیز مقالهلری اؤزونوز ایصلاح ائتسهنیز داها یاخشی اولار. حؤرمتله. Matreeks (دانیشیق) ۲۶ آقوست ۲۰۲۲، ساعت ۱۷:۱۷ (UTC)
یاریم فاصیله و ک --> ق مسئلهسیدَییشدیر
سلام. یاریم فاصیلهنی رعایت ائدینیز و تورکیه تورکجهسینده اولان ک حرفلرینی یئرینده ق حرفی ایله یازینیز.[۴] حؤرمتله Matreeks (دانیشیق) ۲۶ آقوست ۲۰۲۲، ساعت ۱۷:۱۰ (UTC)
مقالهلری یانلیش آدلا یاراتمایینیز!دَییشدیر
سلام. تاسّوفله گؤرونور یئنی یاراتدیغینیز مقالهلرین آدیندا و مؤحتواسیندا چوخلو یانلیشلیقلار وار. تاسّوفله دانیشیق صفحهنیزده وئریلن تذکّورلره تام قولاق آسماییرسینیز و یانلیشلیقلاری تیکرار ائدیرسینیز.
- یازی قوراللارینی رعایت ائتمهییرسینیز
- تورکیه و آذربایجان تورکجهسینده اولان فرقلری نظره آلماییرسینیز
- یاریم فاصیلهنی رعایت ائتمهییرسینیز
- تورکجه اولمایان سؤزجوکلرده ائ حرفی ایشلدیرسینیز
- تورکجهنین قرامرینی رعایت ائتمهییرسینیز
...
ان بؤیوک موشکیل بودور یانلیشلیقلاری تذکّورلره باخمایاران تیکرار ائدیرسینیز و درس آلماییرسینیز. سیز چالیشقان ایشلدنسینیز، حئیفدیر دیقّتسیزلیک.
ان یئنی مقالهلرینیز:
تکتونیک صفحه لر --> تکتونیک صفحهلر
بیولوژیک بولونمه --> بیولوژیک بؤلونمه
یئر قابوغی --> یئر قابیغی
بؤیۆک اوقیانوس صفحه سی --> بؤیوک اوقیانوس صفحهسی
قوزئی آمریکا صفحه سی --> قوزئی آمریکا صفحهسی
اوراسیا صفحه سی --> اوراسیا صفحهسی
آفریقا صفحه سی --> آفریقا صفحهسی
حبس دن قاچماق --> حبسدن قاچماق
باشلانقیچ مئردیانی --> باشلانغیج مریدیانی
سرطان دؤننجه سی --> سرطان دؤننجهسی
اوغلاک دؤننجه سی --> اوغلاق دؤننجهسی
فیلیپین دنیزین صفحه سی --> فیلیپین دنیزینین صفحهسی یا فیلیپین دنیزی صفحهسی
و چوخ بونلارا اوخشار مقالهلرینیزده سهولر وار. لوطفا مقاله آدلارینی و مؤحتوالارینی ایصلاح ائدینیز.
حؤرمتله. Matreeks (دانیشیق) ۲۶ آقوست ۲۰۲۲، ساعت ۱۷:۵۲ (UTC)
- سلام بی من بوجور یاخین یازابیلمیرم دؤننجهسی بئله اولور Aydın Sümərinli (دانیشیق) ۲۷ آقوست ۲۰۲۲، ساعت ۰۴:۴۷ (UTC)
سلام. یاریمفاصیله یا یاریمآرانی یازماق قولای دیر. فارسجادا «نیمفاصله» دئییلیر. اینترنتده تحقیق ائلهسنیز راحات تاپارسینیز.
- تورکجه کیبورددا وار.
- مایکروسافتین فارسجا (ایستاندارد) آدلی کیبوردوندا وار.
- صفحهنی دییشدیرنده آشاغیدا یارارلی علامتلر ایچینده یاریمآرانی قوللانا بیلرسینیز.
- Ctrl+Shift+۲ ترکیبی کیلیدلری ایشلدهبیلرسینیز
- آندرویید موبایللاردا قوقل کیبورددا نورمال فاصیلهنین یانیندا (ساغ طرفینده) اولان کیلید یاریمآرادیر.
- حتی سیز یاریمآرانی کسیب یاپیشدیرا بیلرسینیز (کوپی پئیست).
بو یاریمآرادان! منیم یوخاریدا یازدیغیم آیری نوکتهلریمه نئجه یاناشیرسینیز؟ Matreeks (دانیشیق) ۲۷ آقوست ۲۰۲۲، ساعت ۰۸:۵۹ (UTC)
یئنی یاراتدیغینیز مقالهلرین آدلاری یانلیشدیردَییشدیر
یئنه سلاملار. کئچن نئچه ساعاتدا یئنی یاراتدیغینیز مقالهلر یئنه ده ویکیپدیا:یازی قۇراللاری اساسیندا یانلیشدیر:
لوطفا داشیما ژورنالینی قوللاناراق ایصلاح ائدین و ویکیپدیا:یازی قۇراللارینی اوخویون. Matreeks (دانیشیق) ۲۷ آقوست ۲۰۲۲، ساعت ۰۹:۰۴ (UTC)
- سلام من تاسوف له دئیشمه نی باشارمیرام Aydın Sümərinli (دانیشیق) ۲۷ آقوست ۲۰۲۲، ساعت ۱۱:۴۷ (UTC)
- مقالهلرین اوست قیسمتینده داها آرتیق دویمهسی واردیر، او دویمهنین اوستونه وورون، سونرا داشی گوزینهسینی وورون، سونرا مقالهنین آدینی دییشدیرمک اوچون یئنی بیر صفحه آچیلیر، او صفحهده نظرینیزده اولان یئنی آدی یازیب و مقالهنین آدینی دییشدیره بیلرسینیز. Trkgs (دانیشیق) ۲۷ آقوست ۲۰۲۲، ساعت ۱۲:۰۵ (UTC)
- بَی، بو نوکتهلره ده توجه ائلهیین؛
- یازی قوراللاری اساسیندا لر/لار کیمی شکیلچیلر و اکلری بئله یازمالیییق:
۸/۱-شکیلچیلر عۆمیتله کؤکلره بیتیشیک یازیلیر: گلمیشم، گلدیلر، آداملار، گؤزلدیر.
تکجه ایکی یئرده یاریمآرا ایله یازیلمالیدیرلار:
۱- «ه» حرفیله سونلانان سؤزجوکلرده: جوملهلر، کلمهلر
۲- «ل» حرفیله سونلانان سؤزجوکلرده :
۸/۷- موْرفملرین قوْووشماغیندا عئینی حرف یا اوْخشار حرفلر تیکرار اوْلورسا و اوْ ایکی حرفین بیرینجیسی ساغدان موتّصیل یازیلمیشسا، کلمهنی همین یئرده پارچالاماق تؤوصیه اولور:
نسیللر، منیممیش، دیللنمک
آشاغیداکی میثاللاردا صامیتین ساغ طرفدن آیری یازیلدیغینا گؤره سوْل طرفدن مۆتصیل یازیلماسی تؤوصیه اوْلونور: اللر، داممیش، آشسیز، گؤللنمک . حؤرمتله Trkgs (دانیشیق) ۲۷ آقوست ۲۰۲۲، ساعت ۱۲:۱۲ (UTC)
سلاملار حؤرمتلی یولداش، آختاریش سایتلاریندا راحات تاپیلسین دئیه، باشلیقلاردا (مقالهلرین آدلاریندا) دیاکریتیک علامتلری (ۆ، وْ، ۇ، یٛ) ایشلتمکدن واز گئچمهلیییک. البته کی ؤ حرفی دیاکریتیک دئییل و لازیم اولان یئرلرده بونو ایشلتمک اولار. لوطفاً صفحهلرین باشلیقلارینی یازاندا بو موردی ده نظرده آلین. سایغیلارلا Trkgs (دانیشیق) ۲۷ آقوست ۲۰۲۲، ساعت ۲۰:۴۱ (UTC)
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab nno_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab